किरात यले सम्वत् ५०८४ को अवसरमा धनुषवाण प्रतियोगिता
किरात यले सम्वत् यलेदुङ ५०८४ को अवसरमा सोमबार दिक्तेलमा धनुषवाण (आर्चरी) प्रतियोगिता गरिएको छ । प्रतियोगितामा हलेसी तुवाचुङ नगरपालिका–५, दुर्छिमका पर्शुराम राई प्रथम भएका छन् ।
खोटाङ — किरात यले सम्वत् यलेदुङ ५०८४ को अवसरमा सोमबार दिक्तेलमा धनुषवाण (आर्चरी) प्रतियोगिता गरिएको छ । प्रतियोगितामा हलेसी तुवाचुङ नगरपालिका–५, दुर्छिमका पर्शुराम राई प्रथम भएका छन् ।किरात गणराज्य मोर्चा खोटाङले दिक्तेलस्थित हेलिप्याडमा आयोजना गरेको धनुषवाण प्रतियोगितामा ५४ जना सहभागीमध्ये प्रथम हुने राईले नगद पाँच हजार पाए। त्यस्तै दिक्तेल रुपाकोट मझुवागढी नगरपालिका–१३ नुनथलाका सुमन राई दोस्रो र नगरपालिकाको वडा नं. १४ बुइपाका राजकुमार राई तेस्रो भए । दोश्रो हुने सुमन राईले तीन हजार र तेश्रो हुने राजकुमार राईले दुई हजार नगद पाए।प्रतियोगितामा विजयीलाई पूर्व संस्कृतिमन्त्री गोपाल किरातीले पुरस्कार वितरण गरेका छन् । धनुषवाण प्रतियोगिता समापनको अवसरमा यले सम्बत् ५०८४ को शुभकामना आदानप्रदानसमेत गरिएको छ ।